Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10213

2. Megjegyzés: A példánkhoz hasonló egyes országos előírásokban alkalmazott felszálló teljesítményre vonatkozó előírások olyanok, hogy a rendelkezésre álló gyorsításból történő megállási távolság és a rendelkezésre álló felszállási távolság nem növelhető az 1. részben meghatározott rendelkezésre álló felszállási nekifutási távolságnál nagyobbra. Ezek az előírások 15.2 méter (50 láb) függőleges elkülönítést határoznak meg a repülőtér határain belül, a repülési pálya mindkét oldalán 60 méter távolságon belül, azon túl pedig a repülési pálya mindkét oldalán 90 méter távolságon belül elhelyezkedő összes akadály felett. Megjegyzendő, hogy ezek az előírások a repülési pálya elemeinek meghatározásához nem biztosítanak választási lehetőséget (lásd a jelen példa függelékét). Véleményünk szerint ezek az előírások egybeesnek a jelen példa általános elveivel. 2007/70/II. szám 3.3 Feltételek A 3.1 és 3.2 pontok vonatkozásában a teljesítmény az alábbiaknak megfelelő:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes